
దాని ప్రయోజనాలను ప్రజల్లోకి తీసుకెళ్లండిఓబీసీ ఎంపీల సమావేశంలో మోదీన్యూఢిల్లీ, ఏప్రిల్ 12: బీసీ కమిషన్కు రాజ్యాంగబద్ధత కల్పించే బిల్లును విపక్షాలు రాజ్యసభలో అడ్డుకోవడంపై ప్రధాని మోదీ మండిపడ్డారు. వెనుకబడిన వర్గాలకు ఎంతో ప్రయోజనకరమైన ఈ బిల్లును లోక్సభ ఆమోదించినప్పటికీ రాజ్యసభలో అడ్డుకోవడం ఎంతవరకు సబబని ప్రశ్నించారు. ఓబీసీ ఎంపీలతో ఢిల్లీలో జరిగిన సమావేశంలో మోదీ మాట్లాడారు. వెనుకబడిన వర్గాల సామాజిక, ఆర్థిక స్వావలంబనకు ఎంతో ఉపయుక్తమైన ఈ బిల్లును రాజ్యసభలో అడ్డుకోవడం తనను విస్మయపరిచిందన్నారు. ‘‘లోక్సభలో ఈ బిల్లు ఏకగ్రీవంగా ఆమోదం పొందింది. రాజ్యసభలో మాత్రం విపక్ష పార్టీలు అడ్డుకున్నాయి. బీసీల విషయంలో వాటి వైఖరి క్షమార్హం కాదు. బీజేపీలోని ఓబీసీ ఎంపీలంతా ఇతర పార్టీల్లోని ఈ వర్గ ఎంపీలను కలిసి ఎంతో ప్రాధాన్యమున్న ఈ బిల్లు ఆమోదానికి మద్దతు పలికేలా చేయాలి’’ అని మోదీ పిలుపునిచ్చారు. బీసీల విషయంలో విపక్ష రాజకీయ పార్టీలు ఆడుతున్న ఆటలను ఆ వర్గ ప్రజల్లోకి తీసుకెళ్లాల్సిన అవసరం ఉందని ప్రధాని వ్యాఖ్యానించారు. కాగా, సమావేశంలో మోదీ వ్యక్తం చేసిన అభిప్రాయాలను బీజేపీ జాతీయ ప్రధాన కార్యదర్శి భూపేందర్ యాదవ్ మీడియాకు తెలిపారు. వాస్తవానికి లోక్సభలో ఆమోదం పొందిన ఈ బిల్లును రాజ్యసభలో ప్రవేశపెట్టిన తీరుపై విపక్షాలు మండిపడ్డాయి. సెలక్ట్ కమిటీలో పెట్టకుండా బిల్లును నేరుగా రాజ్యసభకు తేవడంతో అభ్యంతరం వ్యక్తం చేసిన విషయం విధితమే.

daani prayojanaalanu prajalloki teesukellandiobisee empeela samavesamlo modinyudilli, epril 12: bc kamishanku raajyaangabaddhata kalpinche billunu vipakshaalu rajyasabhalo addukovadampai pradhaani modii mandipaddaaru. venukabadina vargaalaku entho prayojanakaramaina ee billunu loksabha aamodinchinappatiki rajyasabhalo addukovadam entavaraku sababani prasninchaaru. obic empeelatho dhilleelo jarigina samavesamlo modii matladaru. venukabadina vargala saamaajika, aardhika swaavalambanaku entho upayuktamaina ee billunu rajyasabhalo addukovadam tananu vismayaparichindannaaru. ‘‘loksabhalo ee billu ekagreevangaa aamodam pondindi. rajyasabhalo maatram vipaksha paarteelu addukunnayi. beeseela vishayamlo vaati vaikhari kshamarham kaadu. beejeepeelooni obic empeelantaa itara paartiillooni ee varga empeelanu kalisi entho praadhaanyamunna ee billu aamodaaniki maddatu palikela cheyali’’ ani modii pilupunicchaaru. beeseela vishayamlo vipaksha rajakeeya paarteelu aadutunna aatalanu aa varga prajalloki teesukellaalsina avasaram undani pradhaani vyaakhyaaninchaaru. kaga, samavesamlo modii vyaktam chesina abhipraayaalanu bgfa jaateeya pradhaana kaaryadarsi bhupender yadav mediaku telipaaru. vaastavaaniki loksabhalo aamodam pondina ee billunu rajyasabhalo pravesapettina teerupai vipakshaalu mandipaddaayi. selakt kamiteelo pettakunda billunu nerugaa rajyasabhaku tevadamtho abhyantaram vyaktam chesina vishayam vidhitame.